|  |  |
| --- | --- |
|  | **Հավելված** Արթիկ համայնքի ղեկավարի 2022 թվականի մարտի 17-ի N 189-Ա որոշման  **Հայտարարություն**  **ՀՀ Շիրակի մարզի Արթիկ համայնքի «Նոր Կյանքի նախադպրոցական ուսումնական հաստատություն» համայնքային ոչ առևտրային կազմակերպության տնօրենի թափուր պաշտոնը զբաղեցնելու համար մրցույթ**  **Հայտատու`  Հայաստանի Հանրապետության Շիրակի մարզի Արթիկի համայնքապետարան**  Հայաստանի Հանրապետության տարածքային կառավարման և ենթակառուցվածքների նախարարի 2020 թվականի մարտի 26-ի N 02-Ն հրամանով հաստատված կարգի 10-րդ կետի համաձայն՝ Հայաստանի Հանրապետության Շիրակի մարզի Արթիկ համայնքի **«Նոր Կյանքի նախադպրոցական ուսումնական հաստատություն»** համայնքային ոչ առևտրային կազմակերպության տնօրենի թափուր պաշտոնը զբաղեցնելու համար անցկացվում է մրցույթ:  **Նախադպրոցական ուսումնական հաստատության տնօրենը**՝ 1. իրականացնում է նախադպրոցական ուսումնական հաստատության ընթացիկ գործունեության ղեկավարումը, 2.պատասխանատու է նախադպրոցական կրթության պետական չափորոշչին և համապատասխան տարիքային խմբի ծրագրերին համապատասխան ուսումնադաստիարակչական գործընթացի կազմակերպման, սաների առողջության պահպանման, կադրերի ընտրության, Հայաստանի Հանրապետության աշխատանքային օրենսգրքի պահանջների պահպանման համար, ինչպես նաև օրենքով և համապատասխան կազմակերպության կանոնադրությամբ սահմանված այլ պարտավորությունների ապահովման համար,  3.լիազոր մարմին է ներկայացնում նախադպրոցական ուսումնական հաստատության ֆինանսատնտեսական հաշվետվությունը, հաջորդ տարվա բյուջետային ֆինանսավորման հայտը,  4. կազմում է ուսումնական հաստատության հաստիքային ցուցակն ու ծախսերի նախահաշիվը և ներկայացնում համապատասխան լիազորված մարմնի հաստատմանը, 5.լիազոր մարմնի հավանությանն է ներկայացնում նախադպրոցական ուսումնական հաստատության զարգացման ծրագիրը` կրթության պետական կառավարման լիազորված մարմնի սահմանած ձևաչափի և պահանջների համաձայն, 6.իրականացնում է օրենքով և նախադպրոցական ուսումնական հաստատության կանոնադրությամբ իրեն վերապահված այլ լիազորություններ:  **Մրցույթին մասնակցելու իրավունք ունեն**  1)տվյալ պաշտոնը զբաղեցնելու համար ներկայացվող պահանջները բավարարող, հայերենին տիրապետող Հայաստանի Հանրապետության այն գործունակ չափահաս քաղաքացիները, ովքեր ունեն՝ 1.1)բարձրագույն կրթություն, 1.2)վերջին տասը տարվա ընթացքում մանկավարժական աշխատանքի կամ հանրային կառավարման ոլորտի առնվազն հինգ տարվա ընդհանուր աշխատանքային ստաժ՝ հիմք ընդունելով <<Նախադպրոցական կրթության մասին>> Հայաստանի Հանրապետության օրենքի 19-րդ հոդվածի 3-րդ ենթակետը  2)իրենց պարտականությունների կատարման համար անհրաժեշտ իրավական ակտերի իմացություն (Հայաստանի Հանրապետության Սահմանադրություն, համապատասխան ոլորտի Հայաստանի Հանրապետության օրենսդրություն և այլ իրավական ակտեր):  **Տնօրենի ընտրության լրացուցիչ պայմաններն են**` 1)տրամաբանելու և տարբեր իրավիճակներում կողմնորոշվելու ունակություն,. 2)ֆինանսատնտեսական գործունեության իրականացման կարողություն,. 3)համակարգչով և ժամանակակից այլ տեխնիկական միջոցներով աշխատելու ունակություն,. 4)աշխատանքի կազմակերպման և ղեկավարման անհրաժեշտ հմտություններ,. 5)ենթակաների հետ վարվելու անհրաժեշտ էթիկայի կանոնների իմացություն,. 6)առնվազն մեկ օտար լեզվի իմացություն:  **Մրցույթին մասնակցելու իրավունք չունի այն անձը,** ով` 1)դատական կարգով ճանաչվել է անգործունակ կամ սահմանափակ գործունակ,. 2)տառապում է Հայաստանի Հանրապետության կառավարության 2019 թվականի փետրվարի 15-ի թիվ 98-Ն որոշմամբ հաստատված ցանկում ընդգրկված հիվանդություններից որևէ մեկով,. 3)օրենքի խախտմամբ չի անցել ժամկետային պարտադիր զինվորական ծառայություն,. 4)դատապարտվել է հանցագործության կատարման համար, և նրա դատվածությունը սահմանված կարգով հանված կամ մարված չէ,. 5)զրկվել է որոշակի գործունեությամբ զբաղվելու իրավունքից, կամ որին օրենքի համաձայն արգելվել է որոշակի պաշտոններ զբաղեցնել,. 6)ներկայացրել է փաստաթղթեր, որոնք չեն համապատասխանում սույն կարգի 12-րդ կետով սահմանված պահանջներին, լրիվ չեն կամ թերի են, 7)65 տարին լրացած քաղաքացիները:  **Մրցույթին մասնակցելու համար անհրաժեշտ է ներկայացնել հետևյալ փաստաթղթերը** 1)դիմում,. 2)մեկ լուսանկար` 3x4 չափսի,. 3)քաղվածք աշխատանքային գրքույկից կամ տեղեկանք աշխատանքային գործունեության մասին,.  4)ինքնակենսագրություն,.  5) անձնագրի, բարձրագույն կրթության դիպլոմի (արական սեռի անձինք` նաև զինգրքույկի կամ դրան փոխարինող ժամանակավոր զորակոչային տեղամասին կցագրման վկայականի) պատճենները, 6)տեղեկանք` մշտական բնակության վայրից.  Մրցույթին մասնակցելու համար դիմած քաղաքացին փաստաթղթերի պատճենները` բնօրինակի հետ միասին, ներկայացնում է անձամբ` անձնագրով կամ անձը հաստատող այլ փաստաթղթով:   **Մրցույթն անցկացվում է երկու փուլով**՝ 1)թեստավորում 2)հարցազրույց:  Մրցույթին մասնակցելու համար փաստաթղթերը ներկայացնել անձամբ` անձնագրով, կամ անձը հաստատող փաստաթղթով: Տնօրենի թափուր պաշտոնի համար մրցույթն անցկացվում է բաց եղանակով: Փաստաթղթերն ընդունվում են ամեն օր` ժամը **09:00-18:00-ն**, բացի շաբաթ և կիրակի օրերից **Դիմումների ընդունման վերջնաժամկետը՝ 12.04.2022թ. ներառյալ:**  **Մրցույթը տեղի կունենա՝ 19.04.2022թ.-ին ժամը 15:00-ին**  Հասցե` Հայաստանի Հանրապետություն, Շիրակի մարզ, Արթիկ համայնք, քաղաք Արթիկ, Ազատության հրապարակ 1, Արթիկի համայնքապետարանի վարչական շենքի նիստերի դահլիճ  Հեռ..` (0244) 5 20 21  Վեբ կայք` [artik.am](https://www.azdarar.am/announcments/cat/47/00808941/chambarak.am)  Էլ. փոստ` [artik.shirak@mta.gov.am](mailto:artik.shirak@mta.gov.am)  **Արթիկի համայնքապետարանի աշխատակազմ** |